Algirdas Gediminas Šemeta

Algirdas Gediminas Šemeta (g. 1962 m. balandžio 23 d. Vilniuje) – ekonomistas, politinis Lietuvos ir ES veikėjas, buvęs Lietuvos finansų ministras bei Europos Komisijos narys, atsakingas už finansinį programavimą ir biudžetą (2009–2014 m.).„A. Šemeta tapo eurokomisaru“

 Biografija 
1985 m. Algirdas Gediminas Šemeta baigė Vilniaus universiteto (VU) Ekonominės kibernetikos ir finansų fakultetą, įgijo ekonomisto-matematiko specialybę. Lietuvos ekonomikos instituto ekonomistas, jaunesnysis mokslinis bendradarbis (1985–1990 m.), LR ekonomikos ministerijos Ūkio vystymo strategijos skyriaus poskyrio viršininkas (1990–1991 m.), Vyriausybės kanceliarijos Privatizavimo skyriaus konsultantas, viršininko pavaduotojas (1991–1992 m.).LR finansų ministerijos tinklalapis 

Vertybinių popierių komisijos (LR VPK) prie LR finansų ministerijos pirmininkas (1992 m. gruodis – 1996 m. birželis), LR VPK pirmininkas (1996 m. birželis – 1997 m. vasaris), AB „Nalšia“ viceprezidentas (nuo 1999 m. birželio iki 1999 m. lapkričio mėn.), LR finansų ministras (1997 m. vasaris – 1999 m. birželis), LRV sekretorius (1999 m. gruodis – 2001 m. rugsėjis); nuo 2001 m. rugsėjo iki 2008 m. gruodžio mėn. – Statistikos departamento prie LRV generalinis direktorius, nuo 2008 m. gruodžio 9 d. iki 2009 m. birželio 29 d. LR finansų ministras.

D. Grybauskaitę išrinkus Lietuvos prezidente, A. Šemeta nuo 2009 liepos 1 d. paskirtas Europos Komisijos nariu, atsakingu už finansinį programavimą ir biudžetą. Formuojant antrąją J.M.Baroso komisiją, A. Šemeta gavo naują portfelį – komisaro, atsakingo už mokesčius ir muitų politiką, auditą bei kovą su sukčiavimu. Juo buvo iki 2014 m. lapkričio 1 d.

2014–2019 m. A. Šemeta  dirbo Ukrainos verslo ombudsmenu.Правительство назначило новым бизнес-омбудсменом Украины канадского дипломата

Apdovanojimai
2012 m. tarptautinis mokesčių žurnalas "International Tax Review" Europos Komisijos narį Algirdą Šemetą išrinko antru žmogumi pasaulyje pagal įtakingumą tarptautinių mokesčių srityje. Tais pačiais metais A.Šemeta gavo Adamo Smito (Adam Smith) apdovanojimą už aplinkai palankią ekonominę politiką.

Asmeninis gyvenimas
Vedęs; žmona Ramunė Sotvarienė, žurnalistė, dienraščio „Lietuvos rytas“ apžvalgininkė.„A. Kubiliaus buhalteris, arba A. Šemeta irgi moka šypsotis“ Indrė Makaraitytė, „Atgimimas“, delfi.lt, 2009 gegužės mėn. 10 d. 10:46

 Šaltiniai 

|-

Kategorija:ES komisarai nuo Lietuvos
Kategorija:Lietuvos finansų ministrai
Kategorija:Lietuvos finansininkai